תקן הזהב

[250px|שמאל|ממוזער|מטילי '''[זהב** מהווים עד היום אמצעי מקובל וחשוב לחסכון ומשמורת של [[הון]]]]
**תקן הזהב** (באנגלית: Gold standard) היא [[מדיניות מוניטרית]] שבה יחידת ה[[הילך חוקי|הילך החוקי]] התקנית היא כמות מסוימת, קבועה מראש ובלתי ניתנת לשינוי, של [[זהב]] ולפיה כל הנפקה של כסף צמודה, בצורה זו או אחרת, להיצע הזהב. מגוון של שיטות מוניטריות סווגו לאורך ההיסטוריה כ'תקן זהב', בהן "[[תקן הזהב הקלאסי]]" שיושמה בין השנים [[1871]] ל-[[1945]] ו[[שיטת ברטון-וודס]] (The Bretton Woods System) שיושמה בשנים 1945-[[1972]]. כיום נזנחה השיטה ונכון לתחילת המאה ה-21 מועטים הקולות הקוראים להחזירה בזרם המרכזי של ה[[כלכלה]]. עם זאת, קיימות [[אסכולה|אסכולות]] כלכליות כדוגמת [[האסכולה האוסטרית]] וכמה אסכולות [[מוניטריזם|מוניטריסטיות]] הדוגלות בהשבתה והשיטה עדיין נלמדת במסגרות תאורטיות ולצורך השוואתי [[פדגוגיה|פדגוגי]].

תחת תקן הזהב, המטבע מונפק מהמתכת עצמה, ביחידת משקל סטנדרטית ידועה, או שהמנפיק מתחייב לספק בתמורה לשטר הכסף כמות נתונה של זהב. משמעות האמירה הזו היא שמאחורי כל [[שטר כסף]] במדינה כזו קיימת כמות פיזית הולמת של זהב הנמצאת בבעלות המדינה. 'מטבע תקן זהב' יכול להיות פנימי, כזה הניתן להמרה בזהב על ידי כל אזרח במדינה או חיצוני, בינלאומי, קרי, ניתן להמרה רק על ידי מספר מוגבל של ישויות מוניטריות כדוגמת בנקים מרכזיים של מדינות אחרות. באופן טבעי, שווי מטבעות שונים בזהב שונים בין מדינות שונות, ויחס זה מגדיר לרוב [[שער חליפין קבוע]] ביניהן שכן כולם צמודים לאותה סחורה שמחירה העולמי קבוע. מטרותיה של שיטת תקן הזהב היא מניעת גידול ב[[הכסף בראייה מקרוכלכלית#היצע הכסף|היצע הכסף]] אשר היה מביא לאינפלציה, שמירה על ערך גבוה שכנגדו יכולים מחירים אחרים להימדד ולאפשר סחירות רחבה יותר.

לאורך ההיסטוריה נעשה שימוש בתקני זהב מסוגים שונים ומטבעות תקן זהב היוו לעיתים אמצעי יחוס מוניטרי עבור מטבעות שלא היה להם קיבוע ערכי כדוגמת ההצמדה לזהב. כדוגמאות למטבעות תקן זהב היסטוריים ניתן למנות את ה[[דוקט|דוקאט הוונציאני]] ואת ה[[לירה שטרלינג]] ה[[בריטניה|בריטית]] בסוף [[המאה ה-19]]. כאמור, הזהב היה הבסיס ל[[הסכם ברטון-וודס]], שהתמוטט בשנים 1971–1972.

בזרם המרכזי של המחקר הכלכלי נתפסת היום שיטת תקן הזהב כבלתי רצויה, ומיוחסים לה גרימת [[המשבר הכלכלי העולמי (1929)|המשבר הכלכלי העולמי]] של סוף [[שנות ה-20 של המאה ה-20]]. עם זאת, תאוריות כלכליות רבות התפתחו מאז תקופת המשבר, עת ההבנה והתנאים ה[[מקרו-כלכלה|מקרוכלכליים]] היו פחות מפותחים ויציבים. על-אף שהשיטה אינה נמצאת כיום בשימוש, יש בנמצא תומכים להשבתה והיא מהווה אמצעי בסיסי להשוואה בין תאוריות מוניטריות. התומכים בחזרה לשימוש בשיטה טוענים, בין השאר, כי הזהב הוא המדד האוניברסלי **היחידי** לערך, כי השיטה מונעת [[אינפלציה]] על ידי מניעת הרחבה בלתי מוגבלת של היצע הכסף וכי היא מהווה את הבסיס התאורטי היציב ביותר של מערכות מוניטריות.

== יתרון הזהב ==
[[קובץ:Goldvorkommen.png|250px|שמאל|ממוזער|10 מדינות אחראיות לכשני שלישים של תפוקת הזהב העולמית]]
בשל נדירותו, עמידותו, קלות זיהויות באמצעות צבעו, משקלו ו[[ריקוע|רקיעותו]], היה הזהב סחורה בה בחרו סוחרים במדינות אירו-אסיה לאורך ההיסטוריה כיחידת החישוב הכלכלית הבסיסית ונעשה בו שימוש כאמצעי תשלום וצבירת הון. ההתפתחות ההיסטורית של [[כסף (אמצעי תשלום)|אמצעי התשלום]] שונה משמעותית בהתאם לזמן ולמקום אך היסטוריונים רבים סבורים כי ערכו הרב של הזהב, עקב יופיו, צפיפותו, עמידותו בפני [[קורוזיה]], אחידותו וקלות עיבודו הפכו אותו לשימושי כאמצעי לשמירת הון ולחישוב ערכי של אמצעי שמירת הון אחרים. ב[[בבל|ממלכת בבל]], לדוגמה, שימש [[בושל|בּוּשֶל]] (Bushel) של [[חיטה]] כיחידת השוואה כלכלית לסחורות ואילו הזהב, במשקל מסוים, שימש לכימות ערך ההובלה של הסחורה. שיטות מוניטריות קדומות שהתבססו על תבואה כיחידת ערך בסיסית עשו בזהב שימוש לייצוג הערך המאוחסן של הסחורות. ה[[בנקאות]] החלה להתפתח כאשר פיקדונות זהב בבנקים הועברו מחשבון אחד למשנהו באמצעות שיטה [[בירוקרטיה|בירוקרטית]] מסודרת, או הולוו לצרכנים בריבית. בשימוש במסגרת שיטה כלכלית המבוססת על סחורות, תפקידם של [[שטר|שטרות הכסף]] התפתח בין השאר כאמצעי להפחתת הסיכון והעלויות הכרוכים בהובלה ואחסון הזהב. ההתפתחות המוקדמת של שטרות הכסף דורבנה על ידי הסכנות שארבו למובילים בניוד זהב למקומות רחוקים וכמו כן על ידי רצונם של השלטונות להסדיר ולווסת את המסחר בתחומי ריבונותם.

על אף האמור לעיל, שימשה לאורך מרבית ההיסטוריה האנושית ברוב האזורים הגאוגרפיים מתכת ה[[כסף (מתכת)|כסף]] כאמצעי העיקרי ממנו יוצרו מטבעות, ומכאן שמו העברי של הכסף כאמצעי תשלום. הזהב נתפס כאמצעי אחסון הון ונעשה בו שימוש כאמצעי תשלום של ממש רק במקרים בהם הייתה לניידות חשיבות עליונה, במיוחד לצורך תשלום לצבאות. במדינות מסוימות נעשה שימוש ב[[תקן הכסף]] תחת תקן הזהב, ובחלקן התנהל אף [[בסיס דו מתכתי]] בו שימשו הכסף והזהב יחדיו לתשלום. עם זאת, לרוב אחד משני סוגי המתכות הדיח את השני (הסבר לכך ניתן למצא ב[[חוק גרשאם]], אשר מסביר כי אחד המטבעות יהיה שווה יותר במונחי השני משוויו כמתכת, ובשלב זה ישמש רק המטבע בעל הערך הנמוך מערכו הנקוב למסחר והשני יצא מהמחזור) והיה מעבר לתקן הזהב או ל[[תקן הכסף]] תחתיו.

עם זאת, במהלך כמה תקופות בהיסטוריה האנושית, בהן תור הזהב האסלאמי, עלה הזהב בחשיבותו על הכסף כמתכת הבסיסית במסחר הבינלאומי. בפרט, בשיאן של ממלכות הסחר האיטלקיות ב[[רנסאנס]] ובצורה הבולטת ביותר במהלך [[המאה ה-19]]. בעת החדשה המשיך הזהב לשמש כבסיס מוניטרי עד להתמוטטות של [[הסכם ברטון-וודס]] בשנת [[1971]] והוא משמש עד היום ככלי גידור וריסון כנגד פעולות של בנקים מרכזיים וממשלות, כאמצעי לשימור שיעור הנזילות ולאחסון הון ובעיקר להשקעת ספקולנטים. (עם מעט שימוש במתכת בשל תכונותיה הכימיות)

השימוש בזהב נשען על האמונה התרבותית באזורים גאוגרפיים מסוימים בו היה נדיר שלזהב יש ערך עצמי הטמון בו בתוכו. זאת מאחר שהרעיון של כסף כישות תאורטית המשקפת אמון בתוך מערכת כלכלית, לא היה קיים, ומושגים כמו כמות הכסף, אינפלציה ורעיונות אחרים הופיעו מאוחר יותר. כיום, על אף התפתחות הידע הכלכלי ישנם עדיין הדים לתפיסה התרבותית הזו לפיה ישנם דברים להם ערך "אמיתי".

== ההטבעות המוקדמות ==
המתכת הראשונה בה נעשה שימוש לייצור כסף הייתה מתכת ה[[כסף (מתכת)|כסף]], לפני למעלה מ-4,000 שנה, אז שימשו מטילי כסף לצורכי [[מסחר]]. ב[[מטבע זהב|מטבעות זהב]] נעשה לראשונה שימוש החל מ[[המאה השביעית לפנה"ס]] אך עוד קודם לכן שימשו מטילי זהב וכסף לצורכי אגירת הון וחישובי סחר ב[[אכד]] וב[[מצרים]] העתיקה. עד [[המאה ה-20]] נותרה מתכת הכסף הנפוצה ביותר לייצור מטבעות ועד היום קיימים מטבעות, כדוגמת מטבע 20 ה[[פסו מקסיקני|פסו המקסיקני]], המיוצרים מ[[סגסוגת]] המכילה כסף.

ב[[מדי]] (אשר קדמה ל[[ממלכת פרס]]) נעשתה גביית המס בזהב וכאשר כבש אותה [[אלכסנדר הגדול]], אימץ המצביא את המתכת להטבעת מטבעות האימפריה שלו. בתקופה זו התבסס השימוש בזהב כאמצעי תשלום לצבאות ושכירי חרב, נוהג שנשמר לאורך מאות שנים אחר כך. [[האימפריה הרומית]] הטביעה שני מטבעות זהב חשובים: ה**אאוראוס** (aureus מלשון aurum - 'זהב' בלטינית), שיוצר מ[[סגסוגת]] של זהב וכסף, וה**סולידוס** ([[לטינית]] - 'יציב') פחות הערך. המטבעות הרומאיים הללו היו שימושיים בצורה יוצאת דופן והונפקו מהם מיליוני יחידות במהלך תקופת ה[[הרפובליקה הרומית|רפובליקה]] והאימפריה.

אחרי התמוטטות [[הקיסרות הרומית המערבית]] והידלדלות [[מכרה זהב|מכרות הזהב]] ב[[אירופה]], הנפיקה [[האימפריה הביזנטית]] במקום ה[[סולידוס|סולידיי]] הרומיים את ה[[בזאנט]], הזהה במשקלו ובהרכבו למטבע הרומי. החל משנת [[1030]] החל השלטון הביזנטי לדלל את כמות הזהב במטבעות עד שזו הגיעה, בתחילת [[המאה ה-11]], ל-15% בלבד ממשקל הסגסוגת. זאת, לעומת 95% עד 98% זהב במטבעות הרומיים המקוריים.

החל מסוף [[המאה השביעית]] החל מטבע ה[[דינר]] של האימפריה הערבית לתפוס את מקומו כמטבע סחר חשוב. הדינר היה [[מטבע זהב]] מבוסס על המטבעות הרומי-ביזנטים שהונפק על ידי האימפריה הערבית, כח עולה חדש בעולם הקדום. ה[[בזאנט]] והדינר שימשו במשך 350 שנה זה לצד זה כשני מטבעות מסחר חשובים עד לירידת קרנו של המטבע הביזנטי.

ה[[דינר]] ואיתו מטבע ה[[דירהאם]] עשוי הכסף, נטבעו לראשונה על ידי [[ממלכת פרס]] וה[[ח'ליפה]] אימצה אותם והפיצה את השימוש בהם בעולם ה[[אסלאם|מוסלמי]]. הח'ליף [[עבד אל-מלכ]] ביצע בין השנים [[685]] ו-[[705]] רפורמה מוניטרית שכללה, בהתאם לרוח הדת החדשה, מחיקת דמויות שהופיעו על המטבעות והחלפתם בפסוקים המשבחים את [[אללה]] וקביעת [[בסיס דו-מתכתי|שער קבוע]] להמרת כסף בזהב. עד סוף [[המאה ה-13]] ובמקביל לעליית האסלאם עלתה חשיבותו של הדינר והוא הפך למטבע הסחר הדומיננטי של [[מערב אפריקה]], [[חצי האי ערב]] וצפון [[הודו]]. ה[[סולידוס]] בגלגוליו השונים השתמר אם כן בצורתו ובמשקלו כמטבע העיקרי של העולם הקדום למעלה מ-1,300 שנה תחת שלטונן של שלוש [[אימפריה|אימפריות]] חובקות עולם.

בשנת [[1284]] הטביעה [[הרפובליקה של ונציה]] את מטבע הזהב הראשון שלה, ה[[דוקט]], אשר הפך לסטנדרט ההטבעה ה[[אירופה|אירופי]] ל-600 השנים הבאות. מטבעות אחרים הופיעו באותה תקופה באירופה כדי לפשט את המסחר הפורח. ה[[פלורין]], ה[[נובל (מטבע)|נובל]], ה[[גרושן]], ה[[זלוטי]] וה[[גינאה (מטבע)|גינאה]], שחלק משמותיהם נשתמרו בשמות המטבעות המודרניים, הונפקו על ידי מדינות אירופיות אחרות ונסחרו לצד הדוקאט, ששמר על הדומיננטיות שלו בשל השליטה הוונציאנית במסחר עם העולם הערבי.

בשעה שהזהב הלך ונעשה נדיר יותר ויותר מצאה [[ספרד]] מאגרי ענק חדשים של המתכת ב[[אמריקה]] עם כיבושיה על אדמות [[האימפריה האצטקית]] [[אימפריית האינקה|והאינקה]]. יחידת הזהב הספרדית הבסיסית כונתה [[אסקודו]] (escudo) והמטבע המתאים, "דובלון" (doblón), הונפק בערך של שמונה אסקודו. הדובלון היה עשוי 22 [[קרט (יחידת טוהר)|קרט]] (92% זהב), משקלו היה 27.468 [[גרם]] ושוויו היה פי 16 ממשקלו בכסף. הזהב היה כל-כך זמין באזור באותה תקופה, עד שהוא הפך ב[[האיים הקאריביים|איים הקאריביים]] בשנת [[1704]] ל[[הילך חוקי|הילך החוקי]] היחיד. כמו המטבע הוונציאני באירופה, הפכו המטבעות הספרדים לסטנדרט הנפקת מטבעות בעולם החדש. ה[[דולר]] האמריקאי התבסס על מטבע הכסף הספרדי [[ריאל ספרדי|ריאל]] ובשוק המטבע ב[[פילדלפיה]] נעשה שימוש במטבעות ספרדיים לצורכי מסחר.

== היסטוריה מודרנית של תקן הזהב ==
אימוץ תקן הזהב התרחב בהדרגה והיסטוריונים של הכלכלה חלוקים ביניהם בנוגע להגדרה מתי התחיל תקן הזהב. במאמר שכתב [[אייזק ניוטון]] בשנת [[1717]] בנושא מטבעות הוא כלל יחס המרה בין זהב לכסף, ממנו היה עשוי מטבע ה[[פני]] הבריטי שהיווה באותה תקופה את יחידת החישוב המוניטרית הבסיסית. היסטוריונים מסוימים מתייחסים לאירוע זה כראשיתו של תקן הזהב ב[[בריטניה]]. עם זאת, רווחת יותר הדעה לפיה על-מנת שיתקיים תקן זהב של ממש, חייב להיות מקור יחיד לשטרות ול[[הילך חוקי|הילך החוקי]] שיגובה ביכולת מעשית להמירם לזהב. מאחר שתנאי זה לא היה קיים באנגליה ב[[המאה ה-18|מאה ה-18]] רוב החוקרים תמימי דעים שתקן זהב לא היה בנמצא שם באותם ימים.

=== משבר הכסף והשטרות של 1750 - 1870 ===
בסוף המאה ה-18 הובילו מלחמות וסחר של [[העולם המערבי]] עם [[סין (אזור)|סין]] להידלדלות מלאי מכרות הכסף ב[[ארצות הברית]] וב[[אירופה]]. הסיבה לכך הייתה שהעולם המערבי רכש מסין סחורות רבות ואילו סין, מצידה, לא גילתה עניין רב בסחורות המערביות והעדיפה לקבל כסף בתמורה לייצוא שלה. מטבעות הכסף הוטבעו בעולם המערבי בקצב הולך ופוחת ואת מקומם תפסו שטרות ומניות עשויים נייר, בשל המחסור במתכת הכסף.

ב-[[1790]] החמיר המחסור בכסף ב[[אנגליה]] עד כדי כך שהיא חדלה להנפיק מטבעות כסף גדולים ואף התיכה מטבעות זרים וקבעה להם ערכים חדשים. עם סופן של [[מלחמות נפוליאון]] החלה אנגליה בהטבעה מחודשת של מטבעות כסף זהב וב-[[1821]] גם [[נחושת]]. ההטבעה מחדש של מטבעות כסף, לאחר שנים של מחסור, הציפה את השווקים במטבעות. בין [[1816]] ל-[[1820]] הנפיקה אנגליה קרוב ל-40 מיליון מטבעות [[שילינג]], 1.3 מיליון [[כתר (מטבע)|כתרים]] ו-17 מיליון חצאי כתרים. במהלך שנות ה-20 של [[המאה ה-19]] הנפיקו בנקים מקומיים בבריטניה שטרות כסף קטנים, עד שהוגבלו על ידי חקיקה משנת [[1826]]. במקביל, אושר ל[[בנק אנגליה|בנק המרכזי של אנגליה]] לפתוח סניפים אזוריים וב-[[1833]] הפכו שטרותיו ל[[הילך חוקי]] ובנקים אחרים עודדו לחדול מהנפקת שטרות משל עצמם, אך רק ב[[כתב הזכויות של הבנקים משנת 1844]] נקבע סופית כי השטרות של בנק אנגליה (המגובים בזהב) הן התקן המוניטרי החוקי היחיד. אם כן, [[1844]] היא השנה שבה, על פי החוקרים המחמירים, נקבע לראשונה תקן זהב אמיתי בבריטניה.

כתוצאה מהמהלך, אולצו ב[[המאה ה-19|מאה ה-19]] [[קולוניה|קולוניות]] [[בריטניה|בריטיות]] רבות לעבור להנפקה של אסימונים או "מטבעות דמה", קרי מטבעות לא תקניים שאינם מגובים בזהב. חברות פרטיות רבות הנפיקו באותה תקופה אסימונים, המפורסמים שבהם הם אלו של חברת **.Strachan & Co**, שהפכו למטבע העיקרי ב[[דרום אפריקה]] לאחר שהונפקו לראשונה בשנת [[1874]].

ב[[ארצות הברית]] אומץ בשנת [[1785]] [[תקן הכסף|תקן כסף]] המבוסס על מטבע ה[[דולר]] ה[[ספרד]]י. תקן הכסף האמריקאי אושרר חוקית ב-[[1792]] כאשר הוחלט שעל הבנק המרכזי להחזיק רזרבות כסף בהתאם ליחס המרה קבוע ולכמות הדולרים שהוא מנפיק. למעשה, השיטה היוותה נגזרת של תקן הכסף כיוון שהבנק נדרש להחזיק רזרבות כסף רק עבור **חלק** מהמחזור ולא עבור כולו. החלטה זו החלה שורה של ניסיונות ליצור [[בסיס דו-מתכתי]] משולב של זהב וכסף עבור הדולר האמריקאי. עד [[1920]] היוו מטבעות זהב וכסף הילך חוקי בארצות הברית, ביניהן ה[[ריאל ספרדי|ריאל הספרדי]] שהונפק ב[[אמריקה]]. [[מלחמת העצמאות של ארצות הברית]] הכניסה את הממשלה לגירעונות גדולים שגרמו להיעלמותם מהמחזור של מטבעות הכסף. ב-[[1806]] החליט הנשיא [[תומאס ג'פרסון]] על הקפאת הטבעת מטבעות הכסף.

במסגרת חוק עצמאות האוצר האמריקאי משנת [[1848]], אשר הפריד בין חשבונות הממשלה למערכת הבנקאות, נקבע כי על משרד האוצר של ארצות הברית לבצע עסקאות באמצעות כסף וזהב בלבד. אלא ששער החליפין הקבוע בין הזהב לכסף העריך ביתר את מתכת הכסף אל מול הזהב, שהלך ואזל והפך למבוקש ביותר. המחסור הוביל בשנת [[1849]] ל[[הבהלה לזהב (קליפורניה)|בהלה לזהב]] בארצות הברית בכלל ובמדינת קליפורניה בפרט. בשנת [[1853]] הפחית הממשל האמריקאי את משקלו של הכסף בהטבעה במטרה להותיר את המטבעות במחזור, ובשנת [[1857]] בוטל מעמד ה[[הילך חוקי|הילך החוקי]] של מטבעות זרים.

בשנה זו פרץ המשבר הסופי של תקופת הבנקאות החופשית הבינלאומית, על רקע עיכוב בתשלומי כסף מצד בנקים אמריקאים, שפגעה במערכת ה[[בנק מרכזי|בנקאות המרכזית]] העולמית הצעירה. המשבר, שהיה אחד הגורמים לפרוץ [[מלחמת האזרחים האמריקנית]], הוביל בשנת [[1861]] את הממשל האמריקאי להשהיה מוחלטת של תשלומים בזהב ובכסף, וסתם למעשה את הגולל על הניסיון לייצר תקן כסף למטבע הדולר. ניסיונות נוספים להעמיד תקן דו-מתכתי מאחורי מטבעות נעשו במהלך העשור השביעי של [[המאה ה-19]], אך גילוים של מרבצי כסף רבים בתקופה זו הורידו את ערך המתכת, והפכו אותה לבלתי מתאימה לשמש כמטבע.

הקשר בין הבנקאות המרכזית לייסוד המטבע הייתה הגורם העיקרי לאי-היציבות המוניטרית שאפיינה את התקופה. המהלכים שהשיבו בסופו של דבר את היציבות הכלכלית היו מיסוד הבנק המרכזי, הגבלת ההנפקה של [[איגרות חוב]] וריכוז הנפקתן על ידי הממשל. אלא שניסיונות להתחמק מהעקרונות המנחים הללו הובילו מדי פעם ליצירת משברים תקופתיים קטנים, והצורך במציאת יסוד מוניטרי יציב הוביל לקבלה מהירה של תקן הזהב ברחבי העולם.

=== תקן הזהב הבינלאומי ===
בעקבות [[מלחמת צרפת–פרוסיה]] אוחדה [[גרמניה]] למדינה אחת, זכתה לעצמאות וקבעה את הרייכסמארק, המטבע הרשמי שלה, כמטבע תקן זהב נוקשה. גרמניה עשתה שימוש בזהב שנכרה ב[[דרום אפריקה]] כדי להרחיב את [[היצע הכסף]] שלה ובמהרה אימצו מדינות רבות, שנוכחו שהזהב הוא יחידת ערך בינלאומית, יציבה ונוחה להובלה, את התקן.

**התפשטותו המהירה של תקן הזהב ברחבי העולם:**
*[[1871]] - [[גרמניה]]
*[[1873]] - [[האיחוד המוניטרי הלטיני]] ([[בלגיה]], [[איטליה]], [[שווייץ]] ו[[צרפת]])
*1873 - [[ארצות הברית]] ([[דה פקטו]])
*[[1875]] - האיחוד המוניטרי של [[סקנדינביה]] ([[דנמרק]], [[נורווגיה]] ו[[שוודיה]])
*1875 - [[הולנד]]
*[[1876]] - [[ספרד]]
*[[1879]] - [[אוסטריה]]
*[[1893]] - [[רוסיה]]
*[[1897]] - [[יפן]]
*[[1898]] - [[הודו]]
*[[1900]] - [[ארצות הברית]] ([[דה יורה]])

לאורך שנות ה-70 של [[המאה ה-19]] עלתה שוב ושוב הדרישה לחזרה לתקן כסף מצד כלכלות [[דפלציה|דפלציוניות]] וכלכלות ב[[מיתון]], אך ניסיונות אלו נכשלו והתקבעות תקן הזהב נמשכה. החל משנת [[1879]] אושרו לשימוש ב[[האיחוד המוניטרי הלטיני|איחוד המוניטרי הלטיני]] רק מטבעות תקן זהב, על אף שהכסף היה עדיין אמצעי תשלום סחיר ומקובל.

==== מטבעות חלופיים ====
תוצאה בלתי צפויה ולא רצויה של תקן הזהב הייתה ירידה חדה ב[[ביקוש מצרפי|ביקוש המצרפי]] ושורה של מיתונים כלכליים ב[[ארצות הברית]] וב[[בריטניה]]. בעשורים האחרונים של [[המאה ה-19]] כבר החלה לחלחל ההבנה שהנזקים שהשיטה גורמת עולים על התועלת ועמה ניסיונות להתקין שיטות חלופיות לייצוב אמצעי התשלום. בשנת [[1881]] הופיעו בבריטניה [[המחאת כסף|המחאות הכסף]] הראשונות, שהפכו בימי [[מלחמת העולם הראשונה]] להילך חוקי תקני. בארצות הברית קמה [[המפלגה הפופוליסטית#רקע|"ברית החוואים" (מפלגת השטרות)]] (**The Greenback party**), אשר בין השנים [[1874]] ל-[[1884]], תמכה בשימוש בשטרות כסף שאינם מגובים בזהב ([[כסף פיאט]]).

==== השפעות על המיסוי ====
מדינות בשלבי [[תיעוש]] עודדו התמחויות תעשייתיות מקצועיות וחיפשו דרכים להגביר את תפוקת המגזר החקלאי כדי לתמוך בשיעורי האוכלוסייה הגדלים שלהן. הצורך בתוצרת חקלאית זולה יצר לחצים על הממשלות להפחית את [[מכס מגן|מכסי המגן]] על החקלאות. התוצאה הייתה מעבר למערכת המיסוי המוכרת והנהוגה היום המבוססת על [[מס הכנסה]] ו[[מס מכירות]] ופחות על מכסי מגן ו[[סובסידיה|סובסידיות]]. גורם נוסף היה ירידה במשכורות שהכביד על הציבור וכונה מאוחר יותר בשם "ייסורי התיעוש". חלקו של תקן הזהב בתהליכים אלו נותר עד היום שנוי במחלוקת.

==== השפעות על קהילות חקלאיות ====
החלו להופיע בדרום-מערב [[ארצות הברית]] קולות המתנגדים לשיטה. חקלאים רבים ראו בנדירות הזהב כגורם מכביד על התעשיות החקלאיות, המחייב אותן ללוות כספים ממערכת הבנקאות המרכזית. באותה תקופה קמה במדינת [[טקסס]] [[המפלגה הפופוליסטית|המפלגה הפופוליסטית ("מפלגת העם")]] שחרתה על דגלה לעבור לשימוש במה שכונה על-ידה "כסף קל" (Easy Money), הילך חוקי שאינו מגובה בזהב ולכן נוח וזמין יותר לסירקולציה בין בנקים אזוריים קטנים שיוכלו להעניק הלוואות באזורי הספר. ההתנגדות בתקופה זו לתקן הזהב הגיע לשיאה בארצות הברית במהלך המרוץ של המועמד ה[[המפלגה הדמוקרטית|דמוקרטי]] לנשיאות [[ויליאם ג'נינגס ברייאן]] מ[[נברסקה]]. בריאן טען כי השיטה מכבידה על החקלאים במערב ואף השווה במהלך נאום מפורסם משנת [[1896]] בין שיטת תקן הזהב ל[[כתר הקוצים]] אותו ענד [[ישו]] במעמד צליבתו. בריאן הפסיד בשלוש מערכות בחירות רצופות, על אף תמיכה רחבה לה זכה במדינות החקלאיות הדרומיות של ארצות הברית על רקע קריאתו לשינוי השיטה המוניטרית. היסטוריונים ומבקרים ספרותיים ראו ב"דרך האבנים הצהובות" שלאורכה צועדת דורותי, גיבורת הרומן בן התקופה של [[ליימן פרנק באום|ל. פרנק באום]] "[[הקוסם מארץ עוץ]]", משל לפוליטיזציה סביב נושא שיטת תקן הזהב.

====השפעות על שער הריבית====


==נטישת תקן הזהב==


בתקופת [[השפל הגדול]] נטשו מדינות רבות את התקן. המדינות שהמשיכו להשתמש בו, בהובלת [[צרפת]], כונו מדינות [[גוש הזהב]].

בשנת [[1971]] בוצע פיחות של הדולר מ-35$ לאונקית זהב ל-38$ לאונקיה, ובאוקטובר 1973, בעקבות [[מלחמת יום הכיפורים]], בוטל תקן הזהב של הדולר שהיה מרכזו של [[הסכם ברטון-וודס]].

== מקורות ==
<div style="direction: ltr;">
<div class="references-small">
* The Gold Standard in Theory and History, Barry Eichengreen (Editor), Marc Flandreau, 1997, 
* The Gold Standard and Related Regimes : Collected Essays (Studies in Macroeconomic History), Michael D. Bordo (Editor), Forrest Capie (Editor), Angela Redish (Editor), 1999, 
* A Retrospective on the Classical Gold Standard, 1821–1931 (National Bureau of Economic Research Conference Report), Michael D. Bordo (Editor), Anna J. Schwartz (Editor), 1984, 
* Between the Dollar-Sterling Gold Points: Exchange Rates, Parity, and Market Behavior. Lawrence H. Officer, Cambridge University Press, 1996
* Golden Fetters: The Gold Standard and the Great Depression, 1919–1939 (NBER Series on Long-Term Factors in Economic Development), Barry Eichengreen, 1996, 
* Money and Politics: European Monetary Unification and the International Gold Standard (1865–1873) Luca Einaudi 2001
* Keynes, the Liquidity Trap and the Gold Standard: A Possible Application of the Rational Expectations Hypothesis, Robert Marks 1995
* Ideology and the Evolution of Vital Economic Institutions: Guilds, The Gold Standard, and Modern International Cooperation Earl A. Thompson, Charles R. Hickson, 2000
* Gold Standard and Employment Policies between the Wars, Sidney Pollard Ed. 1970
* Stability of International Exchange: Report on the Introduction of the Gold-Exchange Standard into China and Other Silver-Using Countries, Commission on International Exchange, 2001
* 
* Banking in Modern Japan Research Division of the Fuji Bank, 1967
* Bordo, Michael D. "Bimetallism". In The New Palgrave Encyclopedia of Money and Finance edited by Peter K. Newman, Murray Milgate and John Eatwell. New York: Stockton Press, 1992.
* Gold Standard and the International Monetary System, 1900–1939, Ian M. Drummond 1983
* The Gold Standard in Theory and Practice, RG Hawtrey, Longmans and Green
* Glitter of Gold: France, Bimetallism, and the Emergence of the International Gold Standard, 1848–1873 Marc Flandreau 2003
* Cyclopædia of Political Science, Political Economy, and the Political History of the United States by the Best American and European Writers, John Lalor, 1881
* The Gold Standard, Deflation, and Financial Crisis in the Great Depression: An International Comparison Ben Bernanke, Harold James 1990
* The World Currency Crisis Murray Rothbard
* The Downfall of the Gold Standard Gustav Cassel 1966
* Currency Convertibility: The Gold Standard and Beyond Jorge Braga de Macedo (Editor) 1996
* Deceit of the Gold Standard and of Gold Monetization, William H. Russell 1982
* Gold, Prices and Wages under the Greenback Standard Wesley Clair Mitchell
* Gold Standard Illusion: France, the Bank of France, and the International Gold Standard, 1914–1939 Kenneth Moure
* Modern Perspectives on the Gold Standard Tamim Bayoumi (Editor), Mark P. Taylor (Editor), 1997
* )
* A Treatise on Money, John Maynard Keynes 1930
* Credibility of the Interwar Gold Standard, Uncertainty, and the Great Depression J. Peter Ferderer 1999
* Monetary Standards in the Periphery: Paper,Silver and Gold,1854–1933, Pablo Martin Acena (Editor), Jaime Reis (Editor), 2000
* Anatomy of an International Monetary Regime: The Classical Gold Standard, 1880–1914 Giulio M Gallarotti
* Canada and the Gold Standard: Balance of Payments Adjustments under Fixed Exchange Rates 1871–1913 Trevor Dick, John E. Floyd 1992
*A.G. Kenwood & A.L. Lougheed, ''The growth of the international economy 1820-1990'', Routledge. London, 1992, 
*Richard Hofstadter, ''The Paranoid Style in American Politics and Other Essays'', Harvard University Press, 1996, 
</div>
</div>

== ראו גם ==
* [[בנקאות]]
* [[הבנק העולמי]]
* [[תקן הכסף]]
* [[שיטת ברטון וודס]]

== קישורים חיצוניים ==
*  **סחר חליפין, תקן הזהב וכסף*' בתוכנית "המובן מאליו" ב"[[כאן תרבות]]" בהגשת [[דורון פישלר]], 4 באוקטובר 2018
* 
* 
<div style="direction: ltr;">
* [http://www.321gold.com/fed/greenspan/1966.html "Gold and Economic Freedom"] by Alan Greenspan
* [https://web.archive.org/web/20070211231641/http://www.pkarchive.org/cranks/goldbug.html The Gold Bug Variations] by Paul Krugman describes the gold standard as an "economic myth".
* [https://web.archive.org/web/20070610025316/http://wanniski.com/searchbase/gp1.htm *A Gold Polaris''] by Jude Wanniski advocates for a return to a gold standard.
* NBER on the contribution of the Gold Standard to the Great Depression
* Churchill Gold and the Empire - History of Churchill's decision to return the Sterling Pound back to the Gold Standard
* The Classical Gold Standard from What Has Government Done to Our Money? by Murray N. Rothbard (a commonsense view of money and banking)
* History of the Gold Standard from EH.NET's Encyclopedia by Lawrence Officer
* Gold Anti-Trust Action Committee website
* The Roosevelt Gold Confiscation Order Of April 3 1933
* FDIC statement of policy regarding Public Law 93-373
* Gold information for researchers
* What is The Gold Standard? University of Iowa Center for International Finance and Development
* Gold information for researchers
* Sound Money: Paper Money and Tyranny by Rep. Ron Paul, MD || from The August Review, Volume 6, Issue 4


## הערות שוליים

קטגוריה:תאוריות כלכליות
קטגוריה:סחר בין-לאומי
קטגוריה:מדיניות מוניטרית
קטגוריה:זהב